ಮೊದಲ ಬಾರಿಗೆ ಮಗಳ ಮುಖ ರಿವೀಲ್ ಮಾಡಿದ ಬಿಪಾಶಾ ಬಸು

ಬಾಲಿವುಡ್ (Bollywood) ಬ್ಯೂಟಿ ಬಿಪಾಶಾ ಬಸು (Bipasha Basu) ಸದ್ಯ ತಾಯ್ತನದಲ್ಲಿ ಖುಷಿಯಲ್ಲಿದ್ದಾರೆ. ಮುದ್ದು ಮಗಳು ದೇವಿ (Devi) ಮುಖವನ್ನ ಮೊದಲ ಬಾರಿಗೆ ರಿವೀಲ್ ಮಾಡಿದ್ದಾರೆ. ಮಗಳ ಚೆಂದದ ಫೋಟೋವನ್ನ ಸಾಮಾಜಿಕ ಜಾಲತಾಣದಲ್ಲಿ ನಟಿ ಹಂಚಿಕೊಂಡಿದ್ದಾರೆ. ಇದನ್ನೂ ಓದಿ: ‘ವಿಷ್ಣುಪ್ರಿಯಾ’ಗಾಗಿ ಕೇರಳದಿಂದ ಹಾರಿಬಂದ ಕಣ್ಸನ್ನೆ ಬೆಡಗಿ ಪ್ರಿಯಾ

ರೇಸ್ 2, ಅಲೋನ್, ಗೋಲ್ ಸೇರಿದಂತೆ ಬಾಲಿವುಡ್‌ನ ಹಲವು ಸಿನಿಮಾಗಳಲ್ಲಿ ಸ್ಟಾರ್ ನಟರಿಗೆ ಜೋಡಿಯಾಗಿ ನಟಿಸಿದ್ದಾರೆ. ಕಿರುತೆರೆ ಮತ್ತು ಹಿರಿತೆರೆ ಎರಡಲ್ಲೂ ಬಿಪಾಶಾ ಬಸು ಮಿಂಚಿದ್ದಾರೆ.

2014ರಲ್ಲಿ Alone ಸಿನಿಮಾದಲ್ಲಿ ಕರಣ್ ಸಿಂಗ್‌ಗೆ ಬಿಪಾಶಾ ಬಸು ನಾಯಕಿಯಾಗಿದ್ದರು. ಸಿನಿಮಾ ಸೆಟ್‌ನಲ್ಲಿ ಭೇಟಿಯಾದ ಈ ಜೋಡಿ ರಿಯಲ್‌ ಲೈಫ್‌ನಲ್ಲಿಯೂ ಜೋಡಿಯಾದರು. 2016ರಲ್ಲಿ ಗುರುಹಿರಿಯರ ಸಮ್ಮುಖದಲ್ಲಿ ಬಿಪಾಶಾ-ಕರಣ್ ಮದುವೆಯಾದರು.

View this post on Instagram

A post shared by Bipasha Basu (@bipashabasu)

ಕಳೆದ ವರ್ಷ ನವೆಂಬರ್ 12ರಂದು ಮುದ್ದು ಮಗಳ ಆಗಮನವಾಗಿತ್ತು. ಮಗುವಿಗೆ ದೇವಿ ಎಂದು ಹೆಸರನ್ನೀಟ್ಟಿದ್ದಾರೆ. ಇದೀಗ 5 ತಿಂಗಳು ತುಂಬಿದ ಶುಭ ಸಂದರ್ಭದಲ್ಲಿ, ಫಸ್ಟ್ ಟೈಮ್ ಮಗಳ ಮುಖವನ್ನ ನಟಿ ರಿವೀಲ್ ಮಾಡಿದ್ದಾರೆ. ಪಿಂಕ್ ಬಣ್ಣದ ಉಡುಗೆಯಲ್ಲಿರುವ ಮಗುವಿಗೆ ಹೇರ್ ಬೆಂಡ್ ಹಾಕಿರುವ ಫೋಟೋವನ್ನ ಬಿಪಾಶಾ ದಂಪತಿ ಶೇರ್ ಮಾಡಿದ್ದಾರೆ. ಬಿಪಾಶಾ ಮಗಳು ದೇವಿಗೆ ಅಭಿಮಾನಿಗಳು ಶುಭಹಾರೈಸಿದ್ದಾರೆ.